**Alans Henrijs Roberts Kenets "Kens" Tirels** (angļu: *Alan Henry Robert Kenneth "Ken" Tyrrell*; dzimis 1924. gada 3. maijā, miris 2001. gada 25. augustā) bija angļu autosportists un *Tyrrell Racing* Formula 1 komandas dibinātājs.

Biogrāfija
----------

Tirels Otrā pasaules kara laikā bija Lielbritānijas gaisa spēku pilots. Pēc kara viņš kļuva par kokmateriālu pārdevēju. 1951. gadā viņš sāka braukt Formula 3 sacensībās. Viņš izcīnīja vairākas uzvaras, tomēr, saprazdams, ka par čempionu nekļūs, 1959. gadā Tirels beidza braukt F3. Tajā pašā gadā viņš dibināja savu *Formula Junior* komandu. 1960. gadu vidū Tirels šādi atklāja Džekiju Stjuartu, kurš brauca viņa *F-Junior* komandā.

1968. gadā Tirels ienāca Formula 1 čempionātā pēc tam, kad ar *Elf* un *Ford* palīdzību viņa komanda apvienojās ar *Matra* un izveidoja *Matra International*. 1970. gadā *Tyrrell* sāka ražot paši savas šasijas, nevis izmantoja *Matra* būvētās. Pirmajās sezonās komanda uzstādīja vislabākos rezultātus, 1970. gadu sākumā *Tyrrell* ieguva 1 konstruktoru kausu un 2 čempiona titulus (1969. gadā Džekijs Stjuarts kļuva par čempionu ar *Matra* būvētu *Tyrrell* formulu). 1973. gadā gāja bojā komandas pilots Fransuā Sevērs. Tā rezultātā *Tyrrell' atteicās no piedalīšanās pēdējā sacīkstē un no iespējas izcīnīt konstruktoru kausu. Kopš tā laika komandas rezultāti pasliktinājās.*

1976. gadā komanda izmantoja pirmo sešriteņu formulu: *Tyrrell P34*. Spēkrats guva vienu uzvaru sacīkstēs, tomēr to beidza izmantot pēc tam, kad *Goodyear* atteicās ražot maza izmēra riepas. Finansiālu problēmu dēļ 1980. gados *Tyrrell* bija vienīgā komanda, kas neizmantoja turbopūtes dzinējus. 1984. gadā tā tika izslēgta no sezonas par formulu svara manipulāciju. 1990. gados komandas vadība tika atdota Tirela dēliem un ilggadējam darbiniekam Hārvijam Postletvaitam. 1997. gadā komanda tika pārdota *British American Tobacco*. Tirels pameta komandu pirms tās pēdējās sezonas 1998. gadā sakarā ar nesaskaņām pilotu izvēlē.

Kens Tirels nomira 2001. gada 25. augustā no vēža.

| Sporta amati un pozīcijas |
| --- |
| Priekštecis: **Aleksandrs Heskets**  |  **BRDC prezidents** 2000 | Pēctecis: **Džekijs Stjuarts**  |

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * s
* d
* l
Valsts karogs: Apvienotā Karaliste Tyrrell Racing |
| --- |
|  |
| Dibinātājs | 
Valsts karogs: Apvienotā Karaliste Kens Tirels
 |
|  |
| Personāls | 
Valsts karogs: Apvienotā Karaliste Moriss Filips · 
Valsts karogs: Apvienotā Karaliste Dereks Gārdners · 
Valsts karogs: Apvienotā Karaliste Hārvijs Postletvaits
 |
|  |
| Pasaules čempioni | 
Valsts karogs: Apvienotā Karaliste Džekijs Stjuarts
 |
|  |
| Piloti | 
Valsts karogs: Itālija Mikēle Alboreto · 
Valsts karogs: Francija Patriks Depajē · 
Valsts karogs: Francija Fransuā Sevērs · 
Valsts karogs: Dienvidāfrika Džodijs Šekters
 |
|  |
| Modeļi | 
001 · 
002 · 
003 · 
004 · 
005 · 
006 · 
007 · 
P34 · 
008 · 
009 · 
010 · 
011 · 
012 · 
013 · 
014 · 
015 · 
DG016 · 
017 · 
017B · 
018 · 
019 · 
020 · 
020B · 
020C · 
021 · 
022 · 
023 · 
024 · 
025 · 
026
 |

 |

|  |  |  |
| --- | --- | --- |
| 

|  |  |
| --- | --- |
| Autoritatīvā vadība | 
* WorldCat
* VIAF: 14136207
* LCCN: n2002116575
* ISNI: 0000 0000 3752 0799

 |

 |